Here is a page extracted from Wikipedia that may contain CSS, HTML, and a lot of unformatted text.

Title: اصلى مؤدب
Content: اصلى مؤدب

الكلمات 

أصلى مؤدب

ألف قضيّه و ألف رزيّه

يوماتى يجونى

من أحبابى و من أصحابى

و اللى جابونى

ليه عشان ايه أصلى مؤدب

يوم تلاتين ف الشهر تصوّر

تبقا انا حالتى جنسها ايه

أتعب و اشقا و احسن ادوّر

علا شلنات ع الشابو يا بيه

بعد مساعى و مد دراعى

ألقا صديق بحبوح يدينى

إيه بتمشا رايح اتعشا

ألقا صاحب مستنينى

يشتكى حاله و بؤس عياله

و يمثل لى روايته بشكل

يلهف منى غصبٍن عنى

شلنى و ابات انا من غير أكل

ليه عشان ايه وادّى له ليه

أصلى مؤدب

ييجى واحد يستفرد بيا

مغرور فاهم نفسه خفيف

وعليه دم بيلطش ميه

و ينكّت و اسمع يا لطيف

بعد شويه يطب عليا

واحد تانى عامل لى مغنى

و يغنى لى عينى يا ليلى

و يقول لى اتفرج علا فنى

حسه يخلى الطوب يتألم

و يقول له ارحمنى من الضرب

و الشمس تغيم و تضلم

تهرب م الشرق علا الغرب

ليه عشان إيه و اسمعه ليه

أصلى مؤدب

علا كده لما يقولو عليا

مجنون ودّوه المجاذيب

أبقا اتلهى علا نن عينيا

و اروح الخنكه اكمنّى أديب

لو يقابلنى حانوتى يشيلنى

علا أى قرافه يودينى
 
أختشى برضه و احقق غرضه

و اروح القبر و اقول له يودينى

واخطب زوجه و تطلع عوجه

و مخلّفه سِتَّاشر شابّ

قال و احايلها و اقول يا جمالها

دى الدنيا عشانك تتحبّ

ليه عشان إيه كل دا ليه

أصلى مغفل

اغانى باللغه المصريه
مونولوجات اسماعيل ياسين